钦定古今图书集成/明伦汇编/闺媛典/第085卷 > 杨启颜妻王氏
## 钦定古今图书集成/明伦汇编/闺媛典/第085卷 > 杨启颜妻王氏

按《黄州府志》：“王氏，广济杨启颜妻。颜患痈久，肢节溃
臭，氏左右之，罔不曲当。崇祯乙亥，贼突至，众皆窜匿，
氏不忍离夫侧，颜遣之不去。贼至，笞颜，氏辄身翼之。
颜垂死，掠氏以行。氏欣然乘马，行十馀里，见一大塘，
遂溺而死。越两旬，尸立水中，见半体，面色如生。”